open-index/open-wikipedia-markdown huggingface dataset:
Λιβάδια Λάρνακας

Τα **Λιβάδια Λάρνακας** (ή ο **Δήμος Λιβαδιών**) είναι δήμος της επαρχίας Λάρνακας στην Κύπρο. Αποτελεί ένα από τους έξι δήμους της επαρχίας Λάρνακας.Είναι μια από τις πιο ραγδαία αναπτυσσόμενες περιοχές της Λάρνακας 

## Τοποθεσία
Τα Λιβάδια συνορεύουν στα νότια με τον Δήμο Λάρνακας, στα δυτικά με τον Δήμο Αραδίππου, στα βόρεια με τα Κελλιά και στα ανατολικά με την Ορόκλινη. Το νοτιοανατολικό μέρος της διοικητικής τους έκτασης είναι παραθαλλάσιο.

## Ονομασία
Η ονομασία *Λιβάδια* οφείλεται στη σύσταση του εδάφους της περιοχής. Τα Λιβάδια είναι κτισμένα σε *λιβαδότοπο*, δηλαδή επίπεδο μέρος με τρεχούμενα νερά και άφθονη βλάστηση χόρτου για βόσκηση. Η λέξη *λιβάδι* προέρχεται από την αρχαιοελληνική λέξη *λειμών*.

## Ιστορία
Αρχικά, στην περιοχή είχε δημιουργηθεί ένας οικισμός με την ονομασία *Τριδάτο*. Ο οικισμός αυτός διαλύθηκε και οι κάτοικοι του δημιούργησαν νέο χωριό στην γειτονική περιοχή των Λιβαδιών.

Σημαντικό ορόσημο στη σύγχρονη ιστορία του οικισμού αποτέλεσε η εγκατάσταση στην περιοχή χιλιάδων Ελληνοκύπριων προσφύγων από το βόρειο τμήμα της Κύπρου μετά την τουρκική εισβολή του 1974.

Τον Ιούλιο του 2011 οι κάτοικοι της κοινότητας Λιβαδιών ψήφισαν σε δημοψήφισμα υπέρ της μετεξέλιξης της κοινότητας σε δήμο. Το κοινοτικό συμβούλιο λειτούργησε προσωρινά ως δημοτικό συμβούλιο έως τα τέλη του 2011 που πραγματοποιήθηκαν δημοτικές εκλογές και εκλέχτηκε το πρώτο δημοτικό συμβούλιο του Δήμου Λειβαδιών.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός των Λιβαδιών παρουσίασε αύξηση τις τελευταίες δεκαετίες. Ο πίνακας που ακολουθεί παρουσιάζει τον πληθυσμό των Λιβαδιών όπως καταγράφηκε στις απογραφές πληθυσμού που έγιναν στην Κύπρο. 



## Δήμαρχοι
Δήμαρχοι Δήμου Λιβαδιών διετέλεσαν κατά σειρά οι:

*Μάριος Αρμένης (2011- )

## Αθλητικά σωματεία και αθλητικές εγκαταστάσεις
Σημαντικότερο αθλητικό σωματείο της περιοχής αποτελεί ο Λεβαδιακός-Σαλαμίνα Λειβαδιών. Το σωματείο αυτό προέκυψε από την ενοποίηση των σωματείων Λειβαδιακός Λειβαδιών, το οποίο ιδρύθηκε από τους αυτόχθονες κατοίκους, με τη Σαλαμίνα Λειβαδιών, η οποία ιδρύθηκε από τους πρόσφυγες κατοίκους που εγκαταστάθηκαν στα Λιβάδια. Ένα άλλο αθλητικό σωματείο της περιοχής είναι ο Θ.Ο.Ϊ/ΑΕΚ Λιβαδιών. Οι ποδοσφαιρικές ομάδες των σωματείων αυτών αγωνίζονται στο Δημοτικό Στάδιο Αγίας Παρασκευής Λιβαδιών.

## Παραπομπές

## Εξωτερικοί σύνδεσμοι
*

Κατηγορία:Δήμοι της Επαρχίας Λάρνακας
Πρωτάθλημα καλαθοσφαίρισης Α2 εθνικής κατηγορίας ανδρών 2013-2014

Το πρωτάθλημα της Α2 Εθνικής κατηγορίας καλαθοσφαίρισης ανδρών της περιόδου 2013-2014 διεξήχθη με τη συμμετοχή 14 ομάδων. Την άνοδο στην Α1 κατηγορία κέρδισε η ΑΕΚ που επιστρέφει μετά από τρία χρόνια απουσίας, καθώς και ο Κόροιβος Αμαλιάδας για πρώτη φορά στην ιστορία του.

## Βαθμολογία

## Αποτελέσματα

## Παραπομπές

## Εξωτερικοί σύνδεσμοι
*Ε.Ο.Κ. Βαθμολογίες και αποτελέσματα πρωταθλημάτων



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2013 2014
Πρωταθλημα Ελλαδος Α2 Ανδρων 2013 2014
Τέμενος Ατίκ Βαλιντέ

Το **Τέμενος Ατίκ Βαλιντέ** (τούρκικα: Atik Valide Camii ή Eski Valide Camii) είναι ένα οθωμανικό τέμενος σε έναν λόφο στο Ουσκουντάρ, στην Κωνσταντινούπολη.

## Ιστορία

Το τέμενος Ατίκ Βαλιντέ (παλαιό τέμενος της βασιλωμήτωρας) είναι το πιο εκταμένο συγκρότημα της Κωνσταντινούπολης.Το τζαμί είναι αφιερωμένο στην ενετικής καταγωγής, Νουρμπανού Σουλτάν που ήταν σύζυγος του Σελίμ Β΄ και μητέρα του Μουράτ Γ΄. Η Νουρμπανού κυβερνούσε την Οθωμανική Αυτοκρατορία μέσω του χαρεμιού.

Αυτό το τέμενος ήταν το τελευταίο τζαμί του Μιμάρ Σινάν και το ολοκλήρωσε το 1583.Ο ρηχός τρούλος του τζαμιού στηρίζεται απο 5 ημιθόλους και από αψίδες που βρίσκονται πάνω από την πύλη.Το εσωτερικό του τζαμιού αποτελείται από 3 πλευρές.

## Παραπομπές


Κατηγορία:Οθωμανικά τζαμιά στην Κωνσταντινούπολη
Χρήστος Δροσόπουλος

Ο **Χρήστος Δροσόπουλος** ήταν Έλληνας αξιωματικός του στρατού και αντιστασιακός κατά την περίοδο της Κατοχής όντας αρχηγός μικρής ένοπλης ομάδας που έδρασε στην Αχαΐα. Τον Σεπτέμβριο του 1943 το τμήμα του διαλύθηκε από δυνάμεις του ΕΛΑΣ, ενώ ο ίδιος πιάστηκε αιχμάλωτος και έπειτα από ανταρτοδικείο εκτελέστηκε.

## Βιογραφικά στοιχεία

Ο Δροσόπουλος γεννήθηκε στο Πλατάνι Αχαΐας και ήταν γόνος πολύτεκνης εννεαμελούς αγροτικής οικογένειας. Μετά την αποφοίτησή του από το Β' Γυμνάσιο Πατρών κατετάγη εθελοντικά στις ένοπλες δυνάμεις. Αργότερα εισήλθε στη ΣΜΥ από την οποία αποφοίτησε το 1935 με το βαθμό του ανθυπολοχαγού ΠΖ. Έπειτα υπηρέτησε στη Σχολή Εφέδρων Αξιωματικών Κέρκυρας, ενώ με την έναρξη του ελληνοϊταλικού πολέμου τοποθετήθηκε στην φρουρά του νησιού.

## Στην Εθνική Αντίσταση

Μετά την κατάρρευση του ελληνικού στρατού εξαιτίας της γερμανικής εισβολής, ο Δροσόπουλος, όντας πια υπολοχαγός, επέστρεψε στην γενέτειρά του. Το 1943 θα έρθει σε επαφές με την οργάνωση «Ελευθέρα Ορεινή Ελλάς» που είχε ως έδρα την Πάτρα και αποτελούσε παρακλάδι του ΕΔΕΣ στην Πελοπόννησο. Η επιτροπή της εν λόγω οργάνωσης του ανέθεσε την αρχηγία του ένοπλου βραχίονα της, έτσι κατά το β' μισό του Αυγούστου του 1943, και αφού ενδιάμεσα είχε υπογραφεί σύμφωνο συνεργασίας μεταξύ ΕΟΕ και ΕΑΜ, ο Δροσόπουλος, υιοθετώντας το πολεμικό όνομα *Βελισσάριος* μετέβη στο Καστρίτσι Αχαΐας επικεφαλής περίπου 80 ανταρτών, ανάμεσα στους οποίους συγκαταλέγονταν άλλοι πέντε αξιωματικοί και υπαξιωματικοί.

Στις 8 Σεπτεμβρίου άνδρες της ομάδας Δροσόπουλου υπό την αρχηγία του ανθυπολοχαγού Σκαρτσίλα επιτέθηκαν ανεπιτυχώς κατά ιταλικού φυλακίου στο Ρίο, ενώ στις 12 του ίδιου μήνα, αντάρτικη δύναμη με αρχηγό τον ανθυπολοχαγό Μουτούση χτύπησε ιταλικό φυλάκιο στον Ψαθόπυργο καταφέρνοντας να αφοπλίσει τη φρουρά.

Αργότερα ομάδα Δροσόπουλου επιτέθηκε και αφόπλισε μικρό τμήμα του ΕΛΑΣ που οδηγούσε Ιταλούς αυτόμολους στη διοίκηση του 12ου συντάγματος. Το επεισόδιο αυτό μαζί με άλλες μικροσυμπλοκές θεωρήθηκε παραβίαση του Συμφώνου του Δυρραχίου που είχαν υπογράψει οι ελληνικές αντιστασιακές ομάδες Ε.Λ.Α.Σ και Ε.Σ. Στις 16 Σεπτεμβρίου του 1943 η ομάδα του Δροσόπουλου δέχτηκε επίθεση από τον ΕΛΑΣ και ο ίδιος πιάστηκε αιχμάλωτος μαζί με άλλους τέσσερις αξιωματικούς. Οι αιχμάλωτοι μεταφέρθηκαν αρχικά στην Αραγόζενα Αχαΐας και έπειτα στα Μελίσσια. Εκεί, ο Δροσόπουλος και άλλοι δύο αξιωματικοί του καταδικάστηκαν από ανταρτοδικείο σε θάνατο και εκτελέστηκαν την 26η Σεπτεμβρίου.

## Επίλογος
Τον Μάιο του 1946, καταδικάστηκαν με διάφορες ποινές από το Ειδικό Δικαστήριο Πατρών, δέκα πρώην στελέχη του ΕΛΑΣ και του ΕΑΜ (Βλάσης Ανδρικόπουλος, Γεώργιος Αρετάκης, Δημήτρης Μίχος, Νικόλαος Πολυκράτης, Νίκος Διένης κλπ) που κρίθηκαν ένοχοι για τη διάλυση του τμήματος Δροσόπουλου και για την εκτέλεση των τριών αξιωματικών.

## Παραπομπές


Κατηγορία:Μέλη του ΕΔΕΣ
Δροσόπουλος
Νατάλ (Βραζιλία)

thumb|250px|Άποψη του Νατάλ από την παραλία Ρεντίνια
Το **Νατάλ** (πορτογαλικά: *Natal*, κυριολεκτικά «Χριστούγεννα») είναι η πρωτεύουσα και μεγαλύτερη πόλη της πολιτείας Ρίο Γκράντε ντο Νόρτε, στη βορειοανατολική Βραζιλία, στις ακτές του Ατλαντικού. Σύμφωνα με την απογραφή του 2009, το Νατάλ έχει 950.820, ενώ η μητροπολιτική περιοχή του Νατάλ έχει 1.363.547 κατοίκους. Η πόλη βρίσκεται στις εκβολές του ποταμού Ποτενζί. Είναι η πρωτεύουσα πολιτείας της Βραζιλίας η οποία βρίσκεται εγγύτερα στην Αφρική και την Ευρώπη. Το κλίμα της πόλης είναι τροπικό. Η πόλη έχει ανακηρυχθεί η ασφαλέστερη πρωτεύουσα στη Βραζιλία.
## Ιστορία
Η ιστορία της σύγχρονης πόλης αρχίζει όταν ο Ζερόνιμο δε Αλμπουκέρκε έφτασε στον ποταμό Ποτενζί τον Δεκέμβριο του 1597 και κατασκεύασε ένα οχυρό, το οχυρό των Τριών Μάγων. Ένα χωριό ιδρύθηκε κοντά σε αυτό το οχυρό στις 25 Δεκεμβρίου 1599 και πήρε το όνομα Νατάλ, το οποίο σημαίνει Χριστούγεννα στα πορτογαλικά. Η περιοχή κατελήφθη το 1633 από τους Ολλανδούς, οι οποίοι ονόμασαν το οχυρό Κεϋλέν, αλλά την ανακατέλαβαν οι Πορτογάλοι το 1654. Εξαιτίας του αμμώδους εδάφους της περιοχής δεν καλλιεργήθηκε ζαχαροκάλαμο και έτσι η ανάπτυξη της πόλης ήταν αργή και στις αρχές του 20ού αιώνα ήταν μια μικρή πόλη χωρισμένη σε δύο μέρη, την κάτω και την άνω πόλη. Η αστικοποίηση άρχισε την δεκαετία του 1930. Κατά τη διάρκεια του Β΄ Παγκοσμίου Πολέμου το αεροδρόμιο της πόλης χρησιμοποιήθηκε ως αμερικανική βάση για να αποστέλλονται στρατεύματα στη βόρεια Αφρική. Η παρουσία των Αμερικανών στην πόλη άλλαξε πολύ τον τρόπο ζωής. Μετά τον πόλεμο, το Νατάλ ήταν εξαγωγικό λιμάνι. Η τουριστική ανάπτυξη στην πόλη άρχισε αργότερα, με την κατασκευή της παραλιακής λεωφόρου Βία Κοστέιρα, η οποία ένωνε τις παραλίες και κατά μήκος της κατασκευάστηκαν ξενοδοχεία. Ο τουρισμός σήμερα είναι η κύρια πηγή εισοδήματος για την πόλη.
## Αξιοθέατα
Το Νατάλ διαθέτει αρκετά τουριστικά αξιοθέατα. Η πόλη είναι γνωστή για τις παραλίες της, το μεγαλύτερο δέντρο κάσιους στον κόσμο, το Οχυρό των Τριών Μάγων, το Θέατρο Αλμπέρτο Μαρανιάο και τη γέφυρα Νιούτον Ναβάρρο. Στην πόλη κάθε Δεκέμβριο διοργανώνεται το καρναβάλι Καρνατάλ. Στην πόλη βρίσκεται το δεύτερο μεγαλύτερο αστικό πάρκο στη Βραζιλία, το Παρκε ντας Ντούνας. Το Νατάλ εξυπηρετείται από το Διεθνές Αεροδρόμιο "Αουγούστο Σεβέρο". Είναι μια από τις πόλεις που φιλοξένησαν το Παγκόσμιο Κύπελλο Ποδοσφαίρου 2014.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Ισθμός της Ιεράπετρας

thumb|250px|Ο ισθμός της Ιεράπετρας, στο κέντρο του χάρτη.
Ο **ισθμός της Ιεράπετρας** είναι ισθμός της Κρήτης με πλάτος 12 χιλιομέτρων στην περιφερειακή ενότητα Λασιθίου. Είναι το στενότερο τμήμα της Κρήτης και διαχωρίζει το Κρητικό από το Λιβυκό πέλαγος. Στο στενότερο σημείο του ισθμού, βρίσκονται βόρεια ο οικισμός της Παχείας Άμμου στον κόλπο του Μιραμπέλου και νότια η πόλη της Ιεράπετρας στον ομώνυμο όρμο. 

Το μέγιστο πλάτος της νήσου, είναι 60 χιλιόμετρα από το ακρωτήριο Σταυρός ή *Δίον* έως το ακρωτήριο Λίθινο ή *Κεφάλι*, στην περιφερειακή ενότητα Ηρακλείου.

## Παραπομπές


Ιεραπετρα
Κατηγορία:Περιφερειακή ενότητα Λασιθίου
Κατηγορία:Γεωγραφικοί σχηματισμοί της Κρήτης
Σορωνή

Η **Σορωνή** αποτελεί την έδρα της Δημοτικής Ενότητας Καμείρου (πρώην Δήμος Καμείρου) του ενιαίου Δήμου Ρόδου. Βρίσκεται σε απόσταση 25 χιλιομέτρων από την πόλη της Ρόδου. Πήρε το όνομά της από το δάσος των «Δρυών» που υπήρχε στη περιοχή. Σόρων (ή σάρων) σημαίνει δάσος δρυών και χώρος με βελανιδιές, σαρώνις ή σορώνις σημαίνει παλαιά ή μικρή βαλανιδιά. 

Το χωριό είναι χτισμένο πολύ κοντά στη παραλία αλλά και στο βουνό. Έχει έκταση 13.675 στρεμμάτων. Διαθέτει πλούσια βλάστηση και γόνιμο έδαφος, το οποίο καλλιεργείται από τους κατοίκους με ελαιόδεντρα, αμπέλια και άλλα γεωργικά προϊόντα.

Σε απόσταση 3 χιλιομέτρων αξιόλογη τοποθεσία είναι ο »Άγιος Σουλάς» (Σίλας), όπου υπάρχει αισθητικό δάσος με πηγή, της οποίας το νερό θεωρείται θεραπευτικό και εγκαταστάσεις αθλητικές (γήπεδο ποδοσφαίρου, μπάσκετ, τένις), πάρκο κυκλοφοριακής αγωγής και ένα υποτυπώδεις ιπποδρόμιο, όπου οργανώνονται ιπποδρομίες κατά το πανηγύρι του ομώνυμου Αγίου (20-30 Ιουλίου) ενός από τα μεγαλύτερα και ιδιαίτερα πανηγύρια του νησιού, το οποίο συγκεντρώνει δεκάδες χιλιάδες επισκέπτες. 

Το «Λαογραφικό Σπίτι Σορωνής» στεγάζεται μέσα σε μια παλιά κατοικία και σε αυτό μπορεί να δει κανείς διάφορα αρχαία αντικείμενα, υφαντά, κεντήματα, σκεύη αλλά και κάποιες παραδοσιακές φορεσιές. Κατά τη διάρκεια του έτους πραγματοποιούνται διάφορες εκδηλώσεις λαογραφικού ενδιαφέροντος, καθώς και διοργανώνονται επισκέψεις Σχολείων και άλλων συλλόγων και φορέων.

## Σύλλογοι
Στη Σορωνή υπάρχουν οι εξής σύλλογοι:
* Πολιτιστικός και Λαογραφικός Σύλλογος Σορωνής Ρόδου «Το Αμπερνάλλι»
* ΑΕΣ Ευκλής Σορωνής
* Σύλλογος Περιβάλλοντος Σορωνής
* AΓΕΣ Κάμειρος 2009
* Σύλλογος Γυναικών Σορωνής 

## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Πετροχώρι Αχαΐας

Το **Πετροχώρι** είναι οικισμός της Αχαΐας στην Πελοπόννησο. 

## Γενικά στοιχεία
Το Πετροχώρι βρίσκεται, 6 χιλιόμετρα νότια της Κάτω Αχαΐας και 25 χιλιόμετρα νοτιοανατολικά της Πάτρας, σε υψόμετρο 120 μέτρα. Τα πλησιέστερα χωριά είναι η Άνω Αχαΐα στα βορειοανατολικά και το Ελαιοχώρι προς τα ανατολικά.

Ο πληθυσμός του Πετροχωρίου το 2001 ήταν 443 για το χωριό και 1.072 για την δημοτική κοινότητα, η οποία αποτελείται από τα χωριά Πετροχώρι, Καρυά, Λαμπραίικα, Λογοθέτης, Βεσκουκαίικα, Βυθούλκας και Ζαμπετέικα. Το 2011 ο οικισμός είχε πληθυσμό 177 κατοίκους ενώ η πρώην κοινότητα 721.

Αναφέρεται επίσημα, μετά την τουρκοκρατία, με την παλιά του ονομασία *Δραγάνο* το 1835 να προσαρτάται στον τότε δήμο Δύμης και το 1912 να ορίζεται έδρα της ομώνυμης νεοϊδρυθείσας κοινότητας. Το 1957 μετονομάστηκε σε Πετροχώριον.

## Δημογραφικά στοιχεία
Η πρόσφατη δημογραφική εξέλιξη του οικισμού είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Πετροχώρι Αχαΐας. gtp.gr

Κατηγορία:Δήμος Δύμης
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Απόστολος Λάζαρης

Ο **Απόστολος Λάζαρης** (5 Μαΐου 1921 - 7 Μαρτίου 2018) ήταν Έλληνας οικονομολόγος, πανεπιστημιακός και πολιτικός. Υπήρξε κορυφαίο στέλεχος του ΟΗΕ, και μεταπολιτευτικά βουλευτής και υπουργός του ΠΑΣΟΚ.

## Βιογραφικά στοιχεία
Γεννήθηκε το Μάιο του 1921 στα Λαζαράτα Λευκάδας. Την περίοδο της ναζιστικής κατοχής υπήρξε μέλος της ΕΠΟΝ. Σπούδασε οικονομικά στην τότε ΑΣΟΕΕ (σήμερα Οικονομικό Πανεπιστήμιο Αθηνών), και συνέχισε τις σπουδές του στη Βρετανία (Μάντσεστερ) και την Ιταλία (Ρώμη), όπου αναγορεύθηκε διδάκτορας οικονομικών επιστημών.

Διετέλεσε καθηγητής Οικονομικών στο Πανεπιστήμιο Πειραιώς, αλλά κυρίως σταδιοδρόμησε σε διεθνείς οργανισμούς. Μάλιστα υπήρξε διευθυντής Οικονομικής Ανάπτυξης του ΟΗΕ, του σημαντικότερου διεθνούς οργανισμού.

Το 1973 ξεκίνησε τη συνεργασία του με το αντιχουντικό ΠΑΚ του Ανδρέα Παπανδρέου και το 1974 εντάχθηκε στο ΠΑΣΟΚ. Ο Ανδρέας Παπανδρέου το 1978 του ανέθεσε την προεδρία της «*Επιτροπής Ανάλυσης και Προγραμματισμού*» του Κινήματος, στην οποία συμμετείχαν, μεταξύ άλλων, ο Κώστας Σημίτης, ο Γεράσιμος Αρσένης ο Παναγιώτης Ρουμελιώτης και άλλοι.

Το 1981 ο Απόστολος Λάζαρης εκλέχθηκε βουλευτής Επικρατείας του ΠΑΣΟΚ, ενώ το 1985 βουλευτής Α΄ Αθηνών. Διετέλεσε υπουργός Συντονισμού από τον Οκτώβριο του 1981 ως τον Ιούλιο του 1982 (πρώτος τη τάξει υπουργός). Τον Ιούλιο του 1982 το υπουργείο Συντονισμού αντικαταστάθηκε από το καινούριο υπουργείο Εθνικής Οικονομίας, το οποίο ανέλαβε ο Γεράσιμος Αρσένης, που διατήρησε και τη θέση του διοικητή της Τράπεζας της Ελλάδος που είχε από το 1981. Ο Λάζαρης επέστρεψε στην κυβέρνηση τον Ιανουάριο του 1984, όταν ανέλαβε υπουργός Προεδρίας της Κυβερνήσεως, μέχρι τον Ιούλιο του 1985.

Το Νοέμβριο του 1988 ήρθε σε σύγκρουση με τον Ανδρέα Παπανδρέου και παραιτήθηκε από τη βουλευτική του έδρα στην Α΄ Αθηνών (τον αντικατέστησε ο Γιάννος Παπαντωνίου), ενώ το 1989, λαμβάνοντας την υποστήριξη του ΠΑΣΟΚ και του Συνασπισμού, εκλέχθηκε ανεξάρτητος βουλευτής Λευκάδας.

Αξιόλογη είναι και η συγγραφική του δραστηριότητα, στην οποία εντάσσονται τα έργα *Η μηχανική ελέγχου του αναπτυξιακού προγράμματος* (1977) και *Ποιος σοσιαλισμός;* (1989).

Απεβίωσε στις 7 Μαρτίου 2018, σε ηλικία 97 ετών.

## Παραπομπές
*Who's who in Greece 2001, σελίδα 436 


Κατηγορία:Έλληνες οικονομολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Αθηνών
Κατηγορία:Βουλευτές Λευκάδας
Κατηγορία:Έλληνες βουλευτές επικρατείας
Κατηγορία:Έλληνες υπουργοί Συντονισμού
Κατηγορία:Έλληνες υπουργοί Προεδρίας
Ντιντιέ Μπουρκχάλτερ

-->

}}
Ο **Ντιντιέ Μπουρκχάλτερ** (Didier Burkhalter, γενν. 17 Απριλίου 1960 στο Νεσατέλ) είναι Ελβετός πολιτικός, μέλος του Ελβετικού Ομοσπονδιακού Συμβουλίου  από το  2009. Το Δεκέμβριο του 2013 εξελέγη Πρόεδρος της Ελβετικής Συνομοσπονδίας για ένα έτος (2014).

## Πολιτική καριέρα
Εξελέγη στο Ομοσπονδιακό Συμβούλιο στις 16 Σεπτεμβρίου 2009 και διαδέχθηκε τον Πασκάλ Κουσπέν την 1η Νοεμβρίου 2009 οπότε ανέλαβε επικεφαλής του ελβετικού  υπουργείου Εσωτερικών. Στις 16 Δεκεμβρίου 2011 το Ομοσπονδιακό Συμβούλιο ανακοίνωσε ότι θα γίνει και υπουργός Εξωτερικών, αρχομένης της 1ης Ιανουαρίου 2012.

Έχει πτυχίο Οικονομικών. Κάτοικος στο καντόνι της Νεσατέλ, ήταν μέλος του κοινοβουλίου του εν λόγω καντονιού από το 1990 ως το 2001. Από το 2003 ως το 2007 ήταν μέλος του Εθνικού Συμβουλίου της Ελβετίας.

Στις 11 Νοεμβρίου 2007 εξελέγη στο Συμβούλιο των Κρατιδίων, με συνυποψήφια την Γκιζέλ Ορί του Σοσιαλδημοκρατικού Κόμματος. Η Ορί εξελέγη για 2η φορά. Ο Μπουρκχάλτερ υποστηρίχτηκε από το Φιλελεύθερο Κόμμα (PLS) και το Ελβετικό Κόμμα του Λαού (SVP/UDC), παρότι το SVP/UDC σπάνια τον υποστήριξε δημοσίως.

Ο Μπουρκχάλτερ εξελέγη Αντιπρόεδρος της Ελβετικής Συνομοσπονδίας για το 2013. Στις 4 Δεκεμβρίου 2013 εξελέγη πρόεδρος για το έτος 2014.

## Παραπομπές


Κατηγορία:Πρόεδροι της Ελβετικής Συνομοσπονδίας
Κατηγορία:Ηγέτες εν ενεργεία
Μόσαμπ Μπαλχούς

Ο **Μόσαμπ Μπαλχούς** (Αραβικά:مصعب بلحوس), γεννημένος στις 5 Οκτωβρίου 1983, είναι Σύριος ποδοσφαιριστής που παίζει στη θέση του τερματοφύλακα για την ομάδα της Ντόφαρ στο πρωτάθλημα του Ομάν.

## Καριέρα
### Σύλλογοι
Ο Μπαλχούς ξεκίνησε τη καριέρα του στην ομάδα νέων της Αλ-Καράμα προτού ξεκινήσει με την πρώτη ομάδα. Έχει κερδίσει με την Αλ-Καράμα 4 φορές το Πρωτάθλημα της Συρίας, 4 φορές το Κύπελλο Συρίας, ένα Σούπερ Κάπ και έχει βοηθήσει την ομάδα να φτάσει για πρώτη φορά στο στο τελικό του AFC Champions League. Η Αλ-Καράμα έχασε 3-2 στο τελικό από την Τσόνμπουκ Χιουντάι Μότορς της K-League. Τρία χρόνια αργότερα αποτέλεσε ένας σημαντικός παράγοντας για την πρόκριση για πρώτη φορά στον τελικό του AFC Cup. Εκεί η Αλ-Καράμα ηττήθηκε και πάλι με 2-1 στο τελικό του δεύτερου πιο σημαντικού τίτλου της Ασίας από την Kuweit SC του Πρωταθλήματος του Κουβέιτ. Στις 3 Οκτωβρίου 2011, ο Μπαλχόυς εντάχθηκε στην ομάδα της Αλ-Ουάχντα, με μορφή δανεισμού από την Αλ-Καράμα, μέχρι το τέλος της σαιζόν. Στις 26 Αυγούστου 2013, ο Μπαλχούς υπέγραψε με την ομάδα της Ντοφάρ στο Ομάν.

### Διεθνής Καριέρα
Ο Μπαλχούς είναι βασικός στην Εθνική Συρίας (ποδόσφαιρο ανδρών) από το 2006. Έκανε 10 εμφανίσεις με την Εθνική Συρίας κατά τα 
Προκριματικά Παγκοσμίου Κυπέλλου Ποδοσφαίρου 2010. Επιλέχτηκε ως βασικός τερματοφύλακας της ομάδας στο Ασιατικό Κύπελλο του 2011. Έπαιξε 90 λεπτά σε κάθε αγώνα με Σαουδική Αραβία, Ιαπωνία και Ιορδανία αντίστοιχα.

## Παραπομπές


## Πηγές
*http://www.national-football-teams.com/player/9954.html
*http://english.aljazeera.net/archive/2006/10/2008410121756699987.html
*http://www.rsssf.com/tablesa/ascup06.html
*http://www.the-afc.com/en/component/joomleague/?view=report&compID=368&matchId=2489
*http://www.syrian-soccer.com/?page=show_det&select_page=1023&id=5597 
*http://www.fifa.com/worldfootball/statisticsandrecords/players/player=284066/ 
*http://www.the-afc.com/en/afc-asian-cup-2011-schedule-a-results?view=teamdetails&compID=242&roundID=498&groupID=682&teamID=86&id=0 

Κατηγορία:Ποδοσφαιριστές Εθνικής Συρίας
Κατηγορία:Σύροι
Κατηγορία:Σύροι ποδοσφαιριστές
Κατηγορία:Τερματοφύλακες ποδοσφαιριστές
Κλεόβουλος Γιαννούσης

Ο **Κλεόβουλος Γιαννούσης** (1914-22 Νοεμβρίου 2000) ήταν Έλληνας δικηγόρος και πολιτικός. Διετέλεσε βουλευτής επί μακρόν στην εκλογική περιφέρεια Τρικάλων και υφυπουργός Γεωργίας στην κυβέρνηση του Κωνσταντίνου Καραμανλή από το 1974 ως το 1976.

## Σταδιοδρομία
Ήταν γιος του Βασιλείου Γιαννούση. Άσκησε το επάγγελμα του δικηγόρου στην πόλη των Τρικάλων. Πήρε μέρος στις εκλογές του 1950 με το Λαϊκό Κόμμα και το 1951 με τον Ελληνικό Συναγερμό χωρίς να καταφέρει να εκλεγεί. Στις εκλογές του 1952 εξελέγη βουλευτής με τον Ελληνικό Συναγερμό και εν συνεχεία επανεξελέγη με την ΕΡΕ στις εκλογές του 1956, του 1958, του 1961, του 1963 και του 1964. Για τελευταία φορά εξελέγη με τη νεοσύστατη Νέα Δημοκρατία στις εκλογές του 1974 με 10.593 ψήφους.

Στην κυβέρνηση του Καραμανλή υπηρέτησε ως υφυπουργός Γεωργίας, από τις 21 Νοεμβρίου 1974 ως τις 10 Σεπτεμβρίου 1976.

Πέθανε το Νοέμβριο του 2000 και κηδεύτηκε στις 24 Νοεμβρίου από τον ιερό ναό Αγίων Θεοδώρων του Α΄ Κοιμητηρίου Αθηνών.  Απέκτησε 2 κόρες με την Τερέζα Φιλιππίδου.

## Βιβλιογραφία
*Θύμιου Λώλη, "Εν Τρικάλοις". Τρίκαλα 2003, εκδόσεις "Γένεσις".

## Παραπομπές


## Εξωτερικοί σύνδεσμοι
*Κλεόβουλος Γιαννούσης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Τρικάλων
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υφυπουργοί Γεωργίας
Κάτω Ελούντα Λασιθίου

Η **Κάτω Ελούντα** είναι χωριό της Κοινότητος Ελούντας του δήμου Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου της Κρήτης. 

Βρίσκεται μεταξύ του χωριού Επάνω Ελούντα (ΒΔ.), Μαυρικιανό (Α.) και τον παραλιακό οικισμό Σχίσμα (ΝΑ.) σε υψόμετρο 30 μέτρα.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Στάδιο Αμπασιγίν

Το **Στάδιο Αμπασιγίν** (αραβικά: ملعب العباسيين, κυριολεκτικά: *Στάδιο των Αββασιδών*) είναι γήπεδο στη Δαμασκό της Συρίας, που συνήθως χρησιμοποιείται για ποδοσφαιρικούς αγώνες και είναι έδρα της εθνικής Συρίας. Είναι γήπεδο πολλών χρήσεων με θέσεις για τους θεατές. Είναι και έδρα των ομάδων του Συριακού Πρωταθλήματος Αλ-Ουάχντα, Αλ-Ζές και Αλ-Μαζντ. Το γήπεδο που χτίστηκε το 1976, χωρά μέχρι και 30.000 θεατές και είναι το 4ο μεγαλύτερο γήπεδο της Συρίας.

## Ιστορία
Ο χώρος λειτούργησε για πρώτη φορά το 1957 ως χώρος διεξαγωγής αγώνων στίβου με χωρητικότητα 10.000 θεατών. Το 1976 με την πρόφαση των 5ων Παναραβικών Αγώνων, ο χώρος ανακαινίστηκε και μετατράπηκε σε ποδοσφαιρικό γήπεδο με ολυμπιακές προδιαγραφές και χωριτικότητα 30.000 ατόμων. Το γήπεδο ανακαινίστηκε το Μάρτιο 2011. Το γήπεδο ήταν έδρα των 5ων και των 7ων Παναραβικών Αγώνων το 1976 και 1992 αντίστοιχα.

## Παραπομπές


## Πηγές
* https://web.archive.org/web/20140714202817/http://www.esyria.sy/edamascus/index.php?p=stories&category=places&filename=201002051035011
* https://web.archive.org/web/20110315185238/http://www.albaath.news.sy/user/?id=1083&a=95953

Κατηγορία:Στάδια ποδοσφαίρου στη Συρία
Κατηγορία:Κτίρια και κατασκευές στη Δαμασκό
Αφρικανικό Πρωτάθλημα Καλαθοσφαίρισης

Το **Αφρικανικό Πρωτάθλημα Καλαθοσφαίρισης** (αγγλικά: *FIBA Africa Championship*), γνωστό και ως **Αφρομπάσκετ** (AfroBasket) είναι το ηπειρωτικό πρωτάθλημα καλαθοσφαίρισης ανδρών Αφρικής, που διεξάγεται κάθε δύο χρόνια υπό την αιγίδα της Διεθνούς Ομοσπονδίας Καλαθοσφαίρισης και της αφρικανικής ζώνης της. Μέσω του πρωταθλήματος προκύπτουν, επίσης, οι αφρικανικές ομάδες που προκρίνονται στο ανά τετραετία διεξαγόμενο Παγκόσμιο Πρωτάθλημα Καλαθοσφαίρισης και στους Θερινούς Ολυμπιακούς Αγώνες.

## Νίκες
Χερσόνησος της Σπιναλόγκας

Η χερσόνησος της **Σπιναλόγκας** ή της **Κολοκύθας** βρίσκεται στον κόλπο του Μεραμπέλου στα βορειοανατολικά της Κρήτης. Στο πιο στενό σημείο της χερσονήσου, βρίσκεται ο ισθμός του Πόρου ή *Ελούντας*, που ενώνει τη χερσόνησο με τον παραθεριστικό οικισμό Ελούντα και την υπόλοιπη Κρήτη, ενώ συνέχεια της χερσονήσου, αποτελεί η νήσος Σπιναλόγκα ή *Καλυδών*. Έχει χαρακτηριστεί ως αρχαιολογικός Χώρος αλλά και Τοπίο Ιδιαιτέρου Φυσικού Κάλλους.[thumb|203x203px|Άποψη της χερσονήσου της Σπιναλόγκας από την θέση της [Σπιναλόγκα|ομώνυμης νήσου.|αριστερά]]Έχει μέγιστο μήκος 5,2 χιλιόμετρα και μέγιστο πλάτος 2,2 χιλιόμετρα, ενώ χωρίζει τον κόλπο της Ελούντας από τον Κόλπο του Μεραμπέλλου. Η ακτογραμμή χωρίζεται από μικρότερους όρμους και κολπίσκους. Εκτός της νήσου της Σπιναλόγκας, βρίσκεται νοτιοανατολικά η νησίδα Κολοκύθας ή *Βρυονήσι*. 

Στη Μινωική περίοδο, στη θέση της Ελούντας βρίσκονταν η αρχαία πόλη Ολούς. Κατά την διάρκεια της Κρητικής Πολιτείας και λίγα χρόνια πριν την ένωση της Κρήτης με την Ελλάδα, γαλλικά σώματα κατασκεύασαν κανάλι και τοξωτή πέτρινη γέφυρα την περίοδο 1897-1898 στην θέση του ισθμού. Στην διάρκεια της Κατοχής η περιοχή ήταν η μεγαλύτερη ναυτική βάση των Γερμανών.

## Δείτε επίσης
* Σπιναλόγκα
* Ελούντα

## Παραπομπές


Σπιναλογκας
Κατηγορία:Περιφερειακή ενότητα Λασιθίου
Κατηγορία:Γεωγραφικοί σχηματισμοί της Κρήτης
Βουλή των Κυρίων της Πρωσίας

μικρογραφία|δεξιά|300px|Το κτίριο που στέγαζε την βουλή σε φωτογραφία του 1904
μικρογραφία|δεξιά|300px|Η αίθουσα συνεδριάσεων
Η **Βουλή των Κυρίων** (γερμ. *Preußische Herrenhaus*) ή Άνω Βουλή (*Erste Kammer*) ήταν ένα από τα δύο σώματα του Κοινοβουλίου της Πρωσίας. Ιδρύθηκε το 1848, μετά τη Γερμανική επανάσταση του Μαρτίου δυνάμει του συντάγματος του 1848-49 και αρχικά όλα τα μέλη της ήταν αιρετά. Με την αναθεώρηση του συντάγματος στις 30 Ιανουαρίου 1850 μεταβλήθηκε η σύνθεσή της με καθορισμό τακτικών (μόνιμων) και εκλόγιμων μελών. Το άλλο σώμα ήταν η Βουλή των Αντιπροσώπων της Πρωσίας (*Preußisches Abgeordnetenhaus*) ή Κάτω Βουλή (*Zweite Kammer*).

Στο κτίριο που στέγαζε την Βουλή των Κυρίων συνεδριάζει σήμερα το Ομοσπονδιακό Συμβούλιο (*Bundesrat*) της Γερμανίας στο Βερολίνο.

## Παραπομπές


## Πηγές
* Hartwin Spenkuch: *Herrenhaus und Rittergut. Die erste Kammer des Landtages und der preußische Adel von 1854–1918 aus sozialgeschichtlicher Sicht.* In: *Geschichte und Gesellschaft.* Bd. 25, Nr. 3, 1999. , S.&nbsp;375–403.
* Hartwin Spenkuch: *Das preußische Herrenhaus. Adel und Bürgertum in der ersten Kammer des Landtages. 1854–1918* (= *Beiträge zur Geschichte des Parlamentarismus und der politischen Parteien.* Bd. 110). Droste, Düsseldorf 1998, ISBN 3-7700-5203-X (Zugleich: Bielefeld, Univ., Diss., 1992/93).
* Hans-Ulrich Wehler: *Deutsche Gesellschaftsgeschichte.* Band 3: *Von der „Deutschen Doppelrevolution“ bis zum Beginn des Ersten Weltkrieges. 1849–1914.* Beck, München 1995, ISBN 3-406-32263-8.

## Εξωτερικοί σύνδεσμοι
* 
* Verordnung wegen Bildung der Ersten Kammer 

Κατηγορία:Πολιτική της Πρωσίας
Ράινχαρντ Φραντς φον ουντ τσου Μπρένκεν

Ο **Ράινχαρντ Φραντς Καρλ Ντόμινικ Φράιχερ φον ουντ τσου Μπρένκεν** (γερμ. *Reinhard Franz Carl Dominik Freiherr von und zu Brenken*, 1818 - 1870) υπήρξε Γερμανός γαιοκτήμονας και πολιτικός που εκλέχτηκε βουλευτής στη βουλή της Βόρειας Γερμανικής Συνομοσπονδίας, του Γερμανικού Τελωνειακού Ομίλου και στην Πρωσική Βουλή των Ανδρών.

## Βιογραφία
Γεννήθηκε στο Κάστρο Έρπενμπουργκ στις 8 Νοεμβρίου 1818. Η καταγωγή του ήταν από τον αριστοκρατικό οίκο των Μπρένκεν. Αφού τελείωσε το γυμνάσιο στο Θεοδοριάνειο Γυμνάσιο του Παντερμπόρν σπούδασε νομική στα Πανεπιστήμια της Βόννης, του Μονάχου και του Βερολίνου. Διετέλεσε καμπελάνος (λατ. *Cambellanus *ή *Cambrerius*, γαλλ.: *Chambellan*, αγγλ.: *Chamberlain*) του βασιλιά. Πολιτεύτηκε και διετέλεσε πολιτικός (*Landrat*) και βουλευτής. Απεβίωσε στο Χόλτχάουζεν την 1 Οκτωβρίου 1870.

## Παραπομπές


## Πηγές
* Bernd Haunfelder und Klaus Erich Pollmann: *Reichstag des Norddeutschen Bundes 1867–1870.* Droste, Düsseldorf 1989, ISBN 3-7700-5151-3

Κατηγορία:Γερμανοί πολιτικοί
Ύπνος της ψυχής

Ο **Ύπνος της ψυχής** είναι μια διδασκαλία του ριζοσπαστικού προτεσταντισμού. Σύμφωνα με τη θεωρία, οι νεκροί δεν πηγαίνουν άμεσα στον παράδεισο, αλλά κοιμούνται στο χώμα μέχρι την Ημέρα της Κρίσεως και την ανάσταση των νεκρών.

Ανάμεσα στους αξιοσημείωτους εκπροσώπους αυτού του δόγματος συμπεριλαμβάνονται οι Τζον Μίλτον, Τόμας Χομπς (Λεβιάθαν) και Ισαάκ Νεύτων.

## Παραπομπές


Κατηγορία:Αντβεντισμός
Κατηγορία:Χριστιανική ορολογία
Κατηγορία:Χριστιανισμός και θάνατος
Κατηγορία:Προτεσταντική θεολογία
Κατηγορία:Ψυχή
Σόγκι

Το **σώγκι** (将棋 shōgi, σκάκι του στρατηγού) (ιαπωνικά:  ή ),είναι το παραδοσιακό ιαπωνικό σκάκι. Οι ρίζες του είναι κοινές με το γνωστό δυτικό σκάκι. Βασική διαφορά με το δυτικό σκάκι είναι ότι ο κάθε παίκτης μπορεί να χρησιμοποιήσει όσα κομμάτια του αντιπάλου έχει αιχμαλωτίσει. Για αυτό το λόγο τα κομμάτια δεν έχουν χρώμα, πράγμα που σημαίνει η φορά των κομματιών και μόνο δείχνει ποιος παίκτης ελέγχει το κάθε κομμάτι.

Τα κομμάτια του σώγκι είναι τα παρακάτω:
# 王/玉 (Ώσω/Γκιοκουσώ). Ο *βασιλιάς*.
# 飛車 (Χίσα). *Iπτάμενο άρμα*· κινείται όπως ο πύργος.
# 角行 (Κακουγκιώ). *Διαγώνιος*· κινείται όπως ο αξιωματικός.
# 金将 (Κινσώ). *Χρυσός στρατηγός*· κινείται όπως ο βασιλιάς, αλλά όχι στα πίσω διαγώνια τετράγωνα.
# 銀将 (Γκινσώ). *Ασημένιος στρατηγός*· κινείται ένα τετράγωνο διαγώνια ή ένα τετράγωνο εμπρός.
# 桂馬 (Κήμα). Ο *ίππος*, αλλά κινείται μόνο προς τα μπροστά.
# 香車 (Κιώσα). *Ευωδιαστό άρμα*· κινείται όπως ο πύργος, αλλά μόνο μπροστά.
# 歩兵 (Φουχιώ). Το *πιόνι* κινείται και αιχμαλωτίζει το ίδιο, ένα τετράγωνο μπροστά.

Από τα παραπάνω κομμάτια, το χίσα προάγεται σε 龍王 (ριούω), δηλαδή *βασιλιά - δράκο* και μπορεί να κινηθεί και ένα τετράγωνο διαγώνια, το κάκουγκιώ προάγεται σε 龍馬 (ριούμα), δηλαδή *δράκο - άλογο*, και μπορεί να κινηθεί ένα τετράγωνο οριζόντια ή κάθετα. Τέλος, τα γκινσώ, κήμα, κιώσα και φουχιώ προάγονται και κινούνται όπως ο *χρυσός στρατηγός*.

Κατηγορία:Επιτραπέζια παιχνίδια
Ιαπωνικές εκλογές Άνω Βουλής 2013

Οι  **εκλογές για τη Βουλή των Συμβούλων του 2013** (Dainijūsankai Sangiingiin Tsūjōsenkyo) στην Ιαπωνία διεξήχθησαν στις **21 Ιουλίου 2013**. Στις προηγούμενες εκλογές του 2010 το Δημοκρατικό Κόμμα της Ιαπωνίας (DPJ) παρέμεινε το μεγαλύτερο κόμμα, ωστόσο ο κυβερνών συνασπισμός σημείωσε απώλειες. 
**Βουλή των Συμβούλων, 21 Ιουλίου 2013**
|-
! style="background-color:#E9E9E9" align="left" colspan="2" rowspan="2" |Συμμαχίες και κόμματα
! colspan="3" |Επαρχιακή ψηφοφορία σε εκλογική περιφέρεια !! colspan="3" | Εθνική ψηφοφορία
! rowspan="2" | Μη διεκδικούμενες
! colspan="2" | Σύνολο εδρών !! colspan="2" | +/−
|-
! Ψήφοι !! % !! Έδρες
! Ψήφοι !! % !! Έδρες
! Σύνολο !! %
! (πριν τιςεκλογές) !! (τελευταίεςεκλογές)
|-
| bgcolor=#DC241f rowspan="3" | &nbsp;&nbsp;
| align="left" | Φιλελεύθερο Δημοκρατικό Κόμμα (LDP) *Jimintō* – 自民党
| 22.681.192|| 42,7 || 47
| 18.460.404|| 34,7  || 18
| 50
| **115** || 47,5 || 31 || 31
|-
|align="left"| Νέο Κόμμα Κομέιτο (NKP) *Kōmeitō* – 公明党
| 2.724.447|| 5,1 || 4
| 7.568.080|| 14,2 || 7
| 9
| **20** || 8,3 || 1 || 1
|-
| align="left" | Συνασπισμός LDP–NKP 
| 25.405.639 || 47,8 || 51
| 26.028.484 || 48,9 || 25
| 59
| **135** || 55,8 || 32 || 32
|-
| bgcolor=#1C39BB rowspan="11" | &nbsp;&nbsp;
|align="left"| Δημοκρατικό Κόμμα της Ιαπωνίας (DPJ) *Minshutō* – 民主党
| 8.646.371|| 16,3 || 10
| 7.268.653|| 13,4 || 7
| 42
| **59** || 24,4 || 27 || 47
|-
|align="left" | Κόμμα Αποκατάστασης (JRP) *Ishin no Kai* – 日本維新の会
| 3.846.649 ||	7,2  || 2
| 6.355.299 || 11,9 || 6
| 1
| **9** || 3,7 || 6 || Νέο (9)
|-
|align="left"| Κομμουνιστικό Κόμμα (JCP) *Kyōsantō* – 共産党
| 5.645.937 || 10,6 || 3
| 5.154.055 || 9,7 || 5
| 3
| **11** || 4,5 || 5 || 5
|-
|align="left"| Το Κόμμα Σου (YP) *Minna no Tō* – みんなの党
| 4.159.961 ||	7,8  || 4
| 4.755.160 ||	8,9 || 4
| 10
| **18** || 7,4 || 5 || 7
|-
|align="left"| Σοσιαλδημοκρατικό Κόμμα (SDP) *Shamintō* – 社民党
| 271.547 || 0,5 || 0
| 1.255.235 || 2,4  || 1
| 2
| **3** || 1,2 || 1 || 1
|-
| align="left" | Λοιπά
| rowspan="2" | 5.096.372 || rowspan="2" | 9,7  || 1
| 2,547,160 || 4,8 || 0
| 3
| **4** || 1,6 || 12 || 6
|-
| align="left" | Ανεξάρτητοι
| 2
| colspan="3" | –
| 1
| **3**|| 1,2 || 3 || 1
|-
| align="left" | Σύνολο κομμάτων της αντιπολίτευσης
| 27.666.837 || 52,2 || 22
| 27.335.562 || 51,1 || 23
| 62
| **107** || 44,2 || 27 || 32
|- align="right" style="background-color:#E9E9E9"
|Σύνολα
| 53.072.476 || 100,00% || 73
| 52.816.886  || 100,00% || 48
| 121
| **242**||100.00 || 5* || 0
|- align="right" style="background-color:#E9E9E9"
| Συμμετοχή
| colspan="3" | 52,61%
| colspan="3" | 52,61%
| colspan="5" | *(κενές έδρες)
|}

## Υποσημειώσεις


2013
Κατηγορία:Εκλογές του 2013
Αθανάσιος Φεφές

Ο **Αθανάσιος Φεφές** (ή **Παπαδημητρόπουλος**) ήταν αγωνιστής του 1821. 
## Βιογραφία
Γεννήθηκε στο Μάζι Κλειτορίας του νομού Αχαΐας. Από την αρχή του αγώνα υπηρέτησε ως Μπουλουξής επικεφαλής αρκετών άτακτων στρατιωτών. Έλαβε μέρος σε πολλές μάχες, μεταξύ των οποίων αυτές των Καλαβρύτων, των Πατρών, της Τριπόλεως και της Ακράτας όπου πολέμησε με καρτερία, πατριωτικό ζήλο και γενναιότητα.

Πριν το ξέσπασμα της επανάστασης ο Φεφές μαζί με τους Σωτήρη Παπαδαίο, Αθανάσιο Κωστόπουλο από το Μάζι και Γιαννάκη Βύρα από τα Κρινόφυτα, χτύπησαν υπηρέτη προπορευόμενο του διοικητή των Καλαβρύτων Αρναούτογλου που κατευθυνόταν προς τη θέση «Πλατανιά». Ο Αρναούτογλου ακούγοντας τον πυροβολισμό υποπτεύθηκε ότι κάτι συνέβη και επέστρεψε στα Καλάβρυτα. Αυτό ήταν και ένα από τα πρώτα επεισόδια στην επαρχία των Καλαβρύτων πριν την κήρυξη της επανάστασης.

## Πηγές
* Εθνική Βιβλιοθήκη της Ελλάδος: Μητρώα αγωνιστών της Επανάστασης του 1821

## Αναφορές


Κατηγορία:Αγωνιστές του 1821
Ακσαράι

Το **Ακσαράι** (, προφορά: , Κοινή ελληνική: **Ἀρχελαΐς**, Μεσαιωνική ελληνική: **Κολώνεια**, Αρχαία ελληνική: **Γαρσάουρα**) είναι πόλη της Καππαδοκίας, οικονομικό και διοικητικό κέντρο της ευρύτερης περιοχής και πρωτεύουσα της Επαρχίας Ακσαράι. Σύμφωνα με την απογραφή του 2009, ο πληθυσμός της επαρχίας είναι 376.907 από τους οποίους 171.423 ζουν στην πόλη Ακσαράι. Η περιφέρεια καλύπτει έκταση 4.589 τ.χλμ., και το μέσο υψόμετρο είναι 980 μέτρα με υψηλότερο σημείο του όρος Χασάν με 3.253 μέτρα.

## Υποσημειώσεις


Κατηγορία:Ασιατικές πόλεις της Τουρκίας
Λιποπρωτεΐνη υψηλής πυκνότητας

Η **λιποπρωτεΐνη υψηλής πυκνότητας** (HDL) ή HDL χοληστερίνη είναι μία από τις πέντε τάξεις λιποπρωτεϊνών. Οι λιποπρωτεΐνες είναι μόρια τα οποία επιτρέπουν τη μεταφορά των λιπιδίων, όπως η χοληστερίνη, τα φωσφολιπίδια και τα τριγλυκερίδια, τα οποία είναι υδρόφοβα μόρια, μέσα στο εξωκυττάριο υγρό, όπως το αίμα. Η HDL μεταφέρει κυρίως χοληστερόλη και φωσφολιπίδια. Σε υγιείς ενήλικες σχεδόν το 30% της χοληστερίνης μεταφέρεται με την HDL. Η κύρια πρωτεΐνη της HDL είναι η απολιποπρωτεΐνη Α1 (από Α1), η αποΑ2 ή η αποΕ. Αυτές οι πρωτεΐνες έχουν αμφιπαθείς α-έλικες και με αυτόν τον τρόπο μπορούν να διαλυτοποιούν τα λιπίδια στα υγρά του σώματος.

Πολλές φορές η HDL έχει το προσωνύμιο «καλή» χοληστερίνη, εξαιτίας των προστατευτικών δράσεων που έχει στην αρτηριοσκλήρυνση. Αυτές οι δράσεις συνίστανται στην ιδιότητά της να μπορεί να απομακρύνει λιπίδια από τα μακροφάγα που βρίσκονται στα αρτηριακά τοιχώματα και σχηματίζουν αθηρωματικές πλάκες, να εμποδίζει την οξείδωση της LDL και έχει αντιφλεγμονώδεις και αντιθρομβωτικές δράσεις. Επιδημιολογικές μελέτες έχουν δείξει ότι τα χαμηλά επίπεδα HDL είναι παράγοντας κινδύνου για την εμφάνιση αθηρωματικών πλακών, ενώ η αύξηση των επιπέδων της HDL έχει δείξει ότι βελτιώνει την υγεία του καρδιαγγειακού συστήματος.

## Παραπομπές


κατηγορία:Λιποπρωτεΐνες
Κατηγορία:Καρδιολογία
Μέριλυν Χορν

Η **Μέριλυν Χορν** (αγγλ. *Marilyn Horne*, γεν. 1934) είναι Αμερικανίδα τραγουδίστρια της όπερας με φωνή μέτσο-σοπράνο. Θεωρείται ως η αξιολογότερη τραγουδίστρια έργων του Ροσσίνι.

## Βιογραφία
Γεννήθηκε στις 16 Ιανουαρίου 1934 στο Μπράντφορντ της Πενσυλβάνιας. Σπούδασε στο Πανεπιστήμιο της Νότιας Καλιφόρνια στο Λος Άντζελες. Αφού πρωτοπαρουσιάστηκε στην Αμερική, ήρθε στην Ευρώπη και εγκαταστάθηκε στη Γερμανία το 1957, όπου προσλήφθηκε στην Όπερα του Γκέλζενκίρχεν και επί τρία χρόνια γνώρισε όλο και μεγαλύτερη επιτυχία. Επέστρεψε στις Ηνωμένες Πολιτείες το 1960/61 και συνεργάστηκε στενά με την Τζόαν Σάδερλαντ. Το 1960 παντρεύτηκε τον Χένρι Λιούις.

## Εργογραφία
Εμφανίστηκε σε όλες τις μεγάλες όπερες της υφηλίου και αναδείχτηκε για το ευρύ της ρεπερτόριο από Μπελ κάντο μέχρι την σύγχρονη μουσική του 20ού αιώνα. Η τελευταία δημόσια εμφάνισή της ήταν στα γενέθλιά της των 66 ετών στο Κάρνεγκι Χωλ.

## Παραπομπές


## Πηγές
* Karl J. Kutsch und Leo Riemens: *Großes Sängerlexikon*. Dritte, erweiterte Auflage. München 1999. Band 3: Hirata–Möwes, S. 1644/1645. ISBN 3-598-11419-2

Κατηγορία:Αμερικανοί τραγουδιστές όπερας
Κατηγορία:Μεσόφωνοι
Κουιαμπά

Η **Κουιαμπά** (πορτογαλικά: *Cuiabá*) είναι η πρωτεύουσα και μεγαλύτερη πόλη της πολιτείας Μάτο Γκρόσο, στη δυτική Βραζιλία. Σύμφωνα με την απογραφή του 2010, η Κουιαμπά έχει 550.562 κατοίκους. Μαζί με τη γειτονική Βάρζεα Γκράντε, αποτελούν μια μητροπολιτική περιοχή με 815.392 κατοίκους όσον αφορά το 2008. Η πόλη βρίσκεται στο γεωγραφικό κέντρο της Νότιας Αμερικής. Την πόλη διαρρέει ο ποταμός Κουιαμπά.
## Ιστορία
Το 1719 βρέθηκε στη περιοχή χρυσός από τον Πασκοάλ Μορέιρα Καμπράλ, και αυτή θεωρείται η στιγμή ίδρυσης της πόλης. Παρόλα αυτά, λόγω της μεγάλης απόστασης από το Σάο Πάολο, λίγοι χρυσοθήρες κατάφεραν να φτάσουν στην περιοχή. Το 1727, η Κουιαμπά αναβαθμίστηκε σε πόλη. Μετά το τέλος του πυρετού του χρυσού και την παρακμή του χρυσού, η Κουιαμπά συνέχισε να υπάρχει ως αγροτικό κέντρο, λόγω των γόνιμων εδαφών της, ενώ ο ποταμός προσέφερε αλιεία. Το 1835 ορίστηκε ως πρωτεύουσα του Μάτο Γκρόσο. Η πόλη ήταν μικρή, αλλά εξαιτίας του πολέμου της Παραγουάης (1864-1870) κατασκευάστηκαν σε αυτή υποδομές.

## Ανάπτυξη
Η μεταφορά της πρωτεύουσας στην Μπραζίλια ώθησε την πόλη σε ανάπτυξη και έχει αναδειχθεί σε μεγάλο αγροτικό κέντρο. Ήταν μια από τις πόλεις που φιλοξένησαν το Παγκόσμιο Κύπελλο Ποδοσφαίρου 2014.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Βαϊοχώρι Θεσσαλονίκης

Το **Βαϊοχώρι** (έως το 1940 **Βαγιοχώρι**) είναι χωριό του νομού Θεσσαλονίκης στη Μακεδονία. Σύμφωνα με την απογραφή του , το Βαϊοχώρι έχει 69 κατοίκους. Διοικητικά ανήκει στον Δήμο Βόλβης και μαζί με την Νυμφόπετρα αποτελούν τη Τοπική Κοινότητα Νυμφοπέτρας. Το χωριό μέχρι το 1926 ονομαζόταν Βάις Κουλά, οπότε και έλαβε το όνομα Βαγιοχώρι και τελικά το 1940 διορθώνεται σε Βαϊοχώρι.

Τον 19ο αιώνα το χωριό ήταν τουρκικό τσιφλίκι και αποτελούσε μέρος του καζά Λαγκαδά μέρος της Οθωμανικής Αυτοκρατορίας. Μετά τον Β΄ Βαλκανικό Πόλεμο το 1913 ενσωματώνεται στην Ελλάδα μαζί με τις υπόλοιπες περιοχές που απελευθερώθηκαν. Σύμφωνα με την απογραφή του 1928 το χωριό είχε 42 κατοίκους. Μετά την εφαρμογή του σχεδίου Καλλικράτης ανήκει διοικητικά στον Δήμο Βόλβης.

Η εξέλιξη του πληθυσμού του οικισμού έχει ως εξής:

## Διοικητική ιστορία
* Αναγνώριση του οικισμού το 1928 και προσάρτησή του στην κοινότητα Προφήτου.
* Το 1940 το όνομα του οικισμού διορθώνεται σε Βαϊοχώριον.
* Το 1953 ο οικισμός αποσπάται από την κοινότητα Προφήτου και προσαρτάται στην κοινότητα Νυμφοπέτρας.
* Το 1997 ο οικισμός αποσπάται από την κοινότητα Νυμφοπέτρας και προσαρτάται στο δήμο Εγνατίας.

## Πηγές
* Πίνακας αποτελεσμάτων μόνιμου Πληθυσμού - Απογραφής 2011, Ελληνική Στατιστική Αρχή.
* Βαϊοχώριον Ν. Θεσσαλονίκης Διοικητικές μεταβολές Οικισμών των ΟΤΑ, ΕΕΤΑΑ
## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Special Edition EP (DVD)

**Special Edition EP** είναι ο τίτλος του βίντεο του χαρντ ροκ συγκροτήματος Deep Purple, το οποίο κυκλοφόρησε σε μορφή DVD το 2002 από την εταιρεία "Classic Pictures".

Στη συγκεκριμένη έκδοση περιλαμβάνονται τρία τραγούδια από την πιο επιτυχημένη περίοδο του συγκροτήματος. Το "*[[Hallelujah (τραγούδι των Deep Purple)|Hallelujah]]*" βιντεοσκοπήθηκε το 1969, το "*[[No No No]]*" στις 1 Σεπτεμβρίου 1971, ενώ το "*[[Highway Star]]*" βιντεοσκοπήθηκε ένα μήνα αργότερα. Όλες οι εκτελέσεις προέρχονται από την εκπομπή "Beat Club" για τη γερμανική τηλεόραση, με έδρα τη Βρέμη.

## Τραγούδια
# **[[Hallelujah (τραγούδι των Deep Purple)|Hallelujah]]** *(Blackmore, Simper, Lord, Paice)*
# **[[No No No]]** *(Blackmore, Gillan, Glover, Lord, Paice)*
# **[[Highway Star]]** *(Blackmore, Gillan, Glover, Lord, Paice)*

## Τα μέλη των Deep Purple
Στα βίντεο του "*Special Edition EP*" συμμετείχε η δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* The Highway Star — Deep Purple DVD catalogue

## Εξωτερικοί σύνδεσμοι
* Deep Purple - Hallelujah - Beat Club - 1969
* Deep Purple - No No No HD ( 1971 TVshow , Beatclub )
* Deep Purple - "Highway Star" (Live)

Κατηγορία:Δισκογραφία των Deep Purple
Θεάγης

* Θεάγης, Πυθαγόρειος που έγραψε  σύμφωνα με τον Στοβαίο, *περί αρετών*.
* Θεάγης (διάλογος), μαθητής του Σωκράτους του οποίου το όνομα φέρει φερώνυμος διάλογος που αποδίδεται στον Πλάτωνα.

Κατηγορία:Αποσαφηνίσεις ονομάτων
Φούσκα (ζώο)

Η **φούσκα** ή **σπινιάλο** (*Microcosmus sabatieri*) είναι είδος ασκίδιου το οποίο έχει πετρώδη εμφάνιση και βρίσκεται κυρίως στη Μεσόγειο θάλασσα. Καταναλώνεται από τους ανθρώπους και ανήκει στην κουζίνα πολλών μεσογειακών χωρών. Τρώγεται ωμή, συνήθως μαζί με λεμόνι. Έχει ιωδιούχα γεύση.

## Δείτε επίσης

* Κατάλογος ελληνικών αλιευμάτων

## Παραπομπές


## Εξωτερικοί σύνδεσμοι
* *[http://www.natuurlijkmooi.net/adriatische_zee/zakpijpen/microcosmus_sabatieri.htm Microcosmus sabatieri Picuture]*

Κατηγορία:Αλιεύματα
Κατηγορία:Χορδωτά
Λιμνίτσα Αιτωλοακαρνανίας

Η **Λιμνίτσα** ή **Λιμνίστα** είναι ορεινό χωριό της Περιφερειακής Ενότητας Αιτωλοακαρνανίας το οποίο ανήκει στο Δήμο Ναυπακτίας.

## Γεωγραφικά - ιστορικά στοιχεία
Η Λιμνίστα βρίσκεται σε υψόμετρο 580 μέτρων, στις νοτιοανατολικές πλευρές της Μακριάς Ράχης (1.114 μ.), στο πέρασμα ανάμεσα στην ορεινή Ναυπακτία και τη Δωρίδα. Το χωριό κτίστηκε στη σημερινή θέση μετά την Επανάσταση του 1821 από κατοίκους του παλαιότερου χωριού Παλιόσπιτα. Ο Γάλλος περιηγητής Φρανσουά Πουκεβίλ την κατονομάζει με το όνομα Λιμνίστα κατάλογο των χωριών της περιοχής Κραβάρων να κατοικείται από 10 οικογένειες.

Στη πλατεία του χωριού υπάρχει ένα μεγάλος πλάτανος με βρύση. Ο ενοριακός ναός του χωριού είναι οι Παμμέγιστοι Ταξιάρχες, ρυθμού τρίκλιτης βασιλικής, ο οποίος κτίστηκε το 1866. Ως *Λιμνίτσα* αναφέρεται μετά την απελευθέρωση το 1835 στο ΦΕΚ 19Α - 07/12/1835 να προσαρτάται στον τότε δήμο Αποδωτίας.

Σύμφωνα με το πρόγραμμα Καποδίστριας η Λιμνίτσα υπήρξε τοπικό διαμέρισμα στο Δήμο Αποδοτίας του Νομού Αιτωλίας και Ακαρνανίας. Με την εφαρμογή του προγράμματος Καλλικράτης εντάχθηκε στη Δημοτική Ενότητα Αποδοτίας του Δήμου Ναυπακτίας της Περιφέρειας Δυτικής Ελλάδας. Σύμφωνα με την απογραφή πληθυσμού και κατοικιών του 2011 που αφορούν στο μόνιμο πληθυσμό της χώρας έχει 144 κατοίκους.

### Απογραφές πληθυσμού

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Groove metal

Το **Groove Metal** είναι είδος heavy metal μουσικής, που αναπτύχθηκε στις Ηνωμένες Πολιτείες στις αρχές της δεκαετίας του '90 και επηρεάστηκε από την ένταση και την τεχνική του thrash metal, κατεβάζοντας την ταχύτητα σε μεσαίο ρυθμό, παίζοντας περιστασιακά σε μεγαλύτερες ταχύτητες. Χαρακτηριστικά του Groove Metal την οποία έχει βρώμικες φωνές τραγουδιού, Ουρλιαχτά, ρυθμισμένες κιθάρες, βαριά κιθαριστικά ριφ και συγχρονισμένοι ρυθμοί.

## Χαρακτηριστικά
Η μουσική παρουσιάζει σόλο κιθάρας με μπλουζ επιρροές, εμφατικά τύμπανα και άγρια φωνητικά. Το άλμπουμ "*[[Cowboys from Hell]]*" των Pantera θεωρείται ένα από τα πρώτα του είδους, ενώ το "*[[Chaos A.D.]]*" του 1993 από τους Sepultura φανέρωσε μία ακόμη βαρύτερη εκδοχή του είδους. Τα φωνητικά σε Groove Metal συνήθως φωνάζουν, γρυλίζουν, ουρλιάζουν, βρυχάται ή τραχούν πολύ. Παρόλο που το Groove Metal δίνει μεγάλη έμφαση στα κιθαριστικά ριφ, τα κιθαριστικά σόλο εξακολουθούν να είναι πολύ συνηθισμένα. Ενώ το thrash metal έχει συνήθως γρήγορους ρυθμούς, το Groove Metal συνήθως έχει πιο αργούς ρυθμούς, αλλά τα γρήγορα tempos μπορούν να εμφανιστούν σε groove metal. Το Groove Metal επηρεάζεται επίσης συχνά από τα παραδοσιακά Heavy Metal και μπλουζ εμπνευσμένα Ηeavy Μetal συγκροτήματα όπως οι Black Sabbath και οι Deep Purple.

## Επιρροή
Συγκροτήματα του Groove Metal έχουν επηρεάσει έντονα το Nu Metal, το οποίο παρουσιάζει μεγάλες επιρροές από το Χιπ χοπ, αλλά και το Metalcore το οποίο βασίζεται σε κλασικά στοιχεία του heavy metal σε συνδυασμό με έντονα και αργά περάσματα.

## Αξιόλογα συγκροτήματα του είδους

## Πηγές
* Heavy Metal Music history
* Metal Classifications & History - Pinterest
* Groove Metal Bands | List of Best Groove Metal Artists/Groups


Κατηγορία:Είδη heavy metal
Οικογένεια Ωνάση

Η **οικογένεια Ωνάση** είναι πλούσια εφοπλιστική οικογένεια, της οποίας το διασημότερο μέλος αποτέλεσε ο Αριστοτέλης Ωνάσης.

Στην ιδιοκτησία της οικογένειας βρισκόταν το νησί Σκορπιός.

## Μέλη
* Ωνάσης
** Σωκράτης Ωνάσης (1874-1932), καπνέμπορος, σύζυγος Πηνελόπης Δολόγλου (1881-1911) & Ελένης Τζώρτζογλου (1886-1962) και γιος του προηγούμενου
*** Άρτεμις Ωνάση (1902-1981), σύζυγος Παντελή Παπανικολάου & Θεοδώρου Γαρουφαλίδη και κόρη του Σωκράτη & της Πηνελόπης
**** Πόπη Παπανικολάου (1927-1954), κόρη της Αρτέμιδος
*** Αριστοτέλης Ωνάσης (1906-1975), εφοπλιστής, επιχειρηματίας, σύζυγος της Τίνας Λιβανού (1929-1974) και της Ζακλίν Μπουβιέ Κένεντι Ωνάση (1929-1994) και γιος του Σωκράτη & της Πηνελόπης
**** Αλέξανδρος Ωνάσης (1948-1973), επιχειρηματίας και γιος του Αριστοτέλη & της Τίνας
**** Χριστίνα Ωνάση (1950-1988), επιχειρηματίας, σύζυγος Τιερύ Ρουσέλ και κόρη του Αριστοτέλη & της Τίνας
***** Αθηνά Ωνάση (1985-), επιχειρηματίας, αθλήτρια ιππασίας και κόρη της Χριστίνας
*** Μερόπη Ωνάση (1913-2012), σύζυγος Νίκου Κονιαλίδη και κόρη του Σωκράτη & της Ελένης
*** Καλλιρρόη Ωνάση (1918-2007), σύζυγος Γεράσιμου Πατρονικόλα και κόρη του Σωκράτης & της Ελένης
**** Μαριλένα Πατρονικόλα, ζωγράφος και κόρη της Καλλιρρόης
** Αλέξανδρος Ωνάσης, γιος του Ωνάση
*** Στάσα Ωνάση, σύζυγος του Σταμάτη Bοϊβόδα και κόρη του Αλέξανδρου
**** Λίτα Βοϊβόδα, σύζυγος του Γεωργίου Λιβανού και κόρη της Στάσας
***** Μαρίνα Λιβανού, σύζυγος Κίκου Μαρτίνου και κόρη της Λίτας
***** Σταύρος Γ. Λιβανός, εφοπλιστής και γιος της Λίτας
***** Αριέττα Λιβανού, σύζυγος Γεωργίου Βαρδή Βαρδινογιάννης και κόρη της Λίτας

## Παραπομπές



Κατηγορία:Ελληνικές οικογένειες
Fistful of Metal

Το **Fitsful of Metal** είναι το πρώτο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Ιανουάριο του 1984 μέσω της δισκογραφικής εταιρείας "Megaforce Records" στην Αμερική και της "Music for Nations" στην Ευρώπη. Το 1992, εκδόθηκε σε μορφή CD από την "Megaforce", το 1998 σε μορφή διπλού CD μαζί με το ΕΡ "*[[Armed and Dangerous]]*" και το 2003, επανεκδόθηκε από την "Megaforce" σε μορφή μονού CD μαζί με το προαναφερθέν ΕΡ.

Η ηχογράφηση του έγινε στα "Pyramid Sound Studios" της Νέας Υόρκης.

Αυτό το άλμπουμ ήταν το μοναδικό στο οποίο συμμετείχε το ιδρυτικό μέλος των Anthrax, Ντάνι Λίλκερ, ο οποίος απολύθηκε λίγο αργότερα λόγω μη επαγγελματικής συμπεριφοράς, δίνοντας τη θέση του στον Φρανκ Μπέλο. Επίσης, ήταν το μοναδικό άλμπουμ με τραγουδιστή τον Νιλ Τάρμπιν, του οποίου τη θέση πήρε, αρχικά, ο Ματ Φάλον και στη συνέχεια ο Τζόι Μπελαντόνα.

Το τραγούδι "*Metal Thrashing Mad*" έδωσε το όνομα στο μουσικό είδος thrash metal, όταν ο δημοσιογράφος Μάλκομ Ντομ του περιοδικού "Kerrang!" χρησιμοποίησε τον όρο σε μία αναφορά του στο συγκεκριμένο κομμάτι.

## Τραγούδια
1. **Deathrider** *(Turbin, Spitz, Ian, Lilker, Benante)* - 3:10
2. **Metal Thrashing Mad** *(Turbin, Spitz, Ian, Lilker, Benante)* - 2:43
3. **I'm Eighteen** *([[Alice Cooper|Cooper]], Buxton, Bruce, Dunaway, Smith)* - 4:02
4. **Panic** *(Turbin, Ian, Lilker)* - 4:02
5. **Subjugator** *(Turbin, Spitz, Ian, Lilker, Benante)* - 4:42
6. **Soldiers of Metal** *(Turbin, Ian, Lilker)* - 2:59
7. **Death from Above** *(Turbin, Ian, Lilker)* - 5:10
8. **Anthrax** *(Turbin, Ian, Lilker)* - 3:28
9. **Across the River** *(Ian, Lilker)* - 1:27
10. **Howling Furies** *(Ian, Lilker)* - 3:53

## Τα μέλη του συγκροτήματος
Το "*Fistful of Metal*" ηχογραφήθηκε από τους εξής μουσικούς:

* Νιλ Τάρμπιν - φωνητικά
* Νταν Σπιτζ - κιθάρα
* Σκοτ Ίαν - κιθάρα
* Ντάνι Λίλκερ - μπάσο
* Τσάρλι Μπενάντε - τύμπανα

## Παραπομπές


## Πηγές
* Allmusic review
* Encyclopaedia Metallum review
* Metal Storm review

Κατηγορία:Άλμπουμ του 1984
Κατηγορία:Άλμπουμ των Anthrax
Κατηγορία:Άλμπουμ από την Roadrunner Records
Παλαιόκαστρο της Ίου

Το **Παλαιόκαστρο** είναι κάστρο κτισμένο στο ανατολικό τμήμα της Ίου. Το κάστρο κτίστηκε από τους Βυζαντινούς πιθανόν για την εποπτεία των θαλάσσιων οδών στο Αιγαίο. Άλλη εκδοχή αναφέρει ότι κτίστηκε στα 1397 από τον Μάρκο Κρίσπο. Σήμερα, σώζονται ερείπια από τα τείχη και ερείπια εσωτερικών κτισμάτων του. Στο εσωτερικό του βρίσκεται ο μικρός ναός της Παναγίας Παλαιοκαστρίτισσας.

Ένα απόκρημνο μονοπάτι οδηγεί σε αυτό το οποίο ξεκινάει από κεντρικό δρόμο του νησιού από την Χώρα Ίου προς την Ψάθη, λίγο πριν την Ψάθη.

## Παραπομπές


## Πηγές
* Ίος. info.gr
* Παλαιόκαστρο Ίου. kastra.eu

Κατηγορία:Ιστορία της Ίου
Κατηγορία:Κάστρα των Κυκλάδων
Κατηγορία:Βυζαντινά κάστρα στην Ελλάδα